**ΜΕΝΟΥΜΕ ΣΠΙΤΙ ΔΗΜΙΟΥΡΓΩΝΤΑΣ**

**6/4/2020**

Αγαπημένα μου παιδιά εύχομαι να είστε καλά και να περνάτε όσο το δυνατό ευχάριστα αυτές τις δύσκολες ημέρες. Στο μάθημα της εικαστικής αγωγής μπορείτε να ασχοληθείτε με τις ακόλουθες δραστηριότητες.

\*Όσοι από εσάς επιθυμείτε μπορείτε να μου αποστέλλετε φωτογραφίες από το έργο σας ή και απορίες σας, στο προσωπικό μου ηλεκτρονικό ταχυδρομείο.

**Email:** marinaorfanidou@cytanet.com.cy

Με αυτό τον τρόπο θα μπορώ να είμαι κοντά σας αφού οι συνθήκες δεν μας το επιτρέπουν. Και μην ξεχνάτε η υγεία μας είναι ένα από τα πολυτιμότερα αγαθά και θα πρέπει να την προσέχουμε!

Έτσι ΜΕΝΟΥΜΕ ΣΠΙΤΙ και… ξεκινάμε δημιουργίες.

**Οι καλλιτέχνες στο σπίτι μας**

**Λεονάρντο ντα Βίντσι(1452-1519)**

**Λίγα λόγια για τον καλλιτέχνη** Ο Λεονάρντο ντα Βίντσι ήταν Ιταλός ζωγράφος και όχι μόνο. Εκτός από ζωγράφος ήταν αρχιτέκτονας, μουσικός, γλύπτης, επιστήμονας, εφευρέτης και μαθηματικός. Θεωρείται ένας από τους καλύτερους ζωγράφους όλων των εποχών. Αυτά που έμαθε από τη φύση και την επιστήμη τον ενέπνευσαν να φτιάξει πίνακες που έδειχναν πραγματικοί και είχαν μεγάλη λεπτομέρεια. Ένας από τους πιο διάσημους πίνακες σε όλο τον κόσμο είναι το πορτρέτο της Μόνα Λίζα. Ο πίνακας πήρε το όνομά του από τη Λίζα ντελ Τζιοκόντο, τη γυναίκα ενός έμπορου που τον παράγγειλε για το καινούργιο τους σπίτι. Σε αυτό το έργο ο καλλιτέχνης χρησιμοποίησε μια καινούργια τεχνική το σφουμάτο που στα ιταλικά σημαίνει "σαν καπνός". Τοποθετούσε δηλαδή πολύ λεπτά στρώματα χρώματος το ένα πάνω στο άλλο και έτσι κατάφερνε να πηγαίνει από τις φωτεινές περιοχές στις πιο σκούρες ανεπαίσθητα και απαλά σαν να σκέπαζε καπνός το έργο.

**Δραστηριότητα 1**

**Να δύο μάτια που με κοιτάνε! **

Άραγε ανήκουν σε άντρα, γυναίκα ή παιδί; Πολύ παράξενο βλέμμα μου φαίνεται.

Ζωγράφισε σε χαρτί και εσύ τα μάτια σου βλέποντας στον καθρέφτη. Έχουν το ίδιο μέγεθος; Είναι και τα δύο τα ίδια; Τι χρώμα έχουν; Μην ξεχάσεις να ζωγραφίσεις τις βλεφαρίδες σου.

**Να και ένα παράξενο χαμόγελο! Είναι στα αλήθεια χαμόγελο;**



* Παρατήρησε και ζωγράφισε τα χείλη σου. Σε πόσα μέρη είναι χωρισμένα. Πιο από τα δύο μέρη είναι πιο μεγάλο ή πιο χοντρό. Έχουν το ίδιο χρώμα παντού;
* Παρατήρησε προσεκτικά τα αυτιά σου, τη μύτη σου και όποιο άλλο μέρος του προσώπου σου θέλεις και ζωγράφισέ τα ολοκληρώνοντας το πορτρέτο σου.
* Αν θέλεις μπορείς να επισκεφθείς την ιστοσελίδα πιο κάτω για να σε βοηθήσει να φτιάξεις το πορτρέτο σου.

Kids Can Draw: Portraits

 **https://www.youtube.com/watch?v=zAhQWHc0SAc**

**\*Πάτησε στον ακόλουθο σύνδεσμο με τα έργα καλλιτεχνών και δες τα έργα του Λεονάρντο**

https://www.youtube.com/watch?v=wLSsBqNPYVs

<https://www.infokids.gr/o-leonarnto-nta-vintsi-se-kinoymena-sx/>

**Δραστηριότητα 2**

**Ένα όνειρο…**



Τί ωραία που κοιμάται αυτό το κορίτσι! Φαίνεται να βλέπει ένα όμορφο όνειρο.

**Τί άραγε να βλέπει;**

* Ζωγράφισε το όνειρο του κοριτσιού αυτού ή αν θες το δικό σου όνειρο σε ένα χαρτί με όποια υλικά θέλεις.
* Άραγε κάποιος βρίσκεται κοντά της;
* Ποιος να είναι άραγε;
* Μπορείς να τον/την προσθέσεις στο έργο σου.

\* Πάτησε στον ακόλουθο σύνδεσμο με τα έργα καλλιτεχνών και ανακάλυψε που βρίσκεται το κοριτσάκι και ποιος είναι δίπλα της.

**http://archeia.moec.gov.cy/sd/377/viografika\_kallitechnon.pdf**

**Νίκος Νικολαΐδης (1884-1956)**

**Λίγα λόγια για τον καλλιτέχνη** Ο Νίκος Νικολαΐδης γεννήθηκε στη Λευκωσία. Έμεινε ορφανός σε ηλικία έξι χρονών. Οι δύσκολες οικονομικές συνθήκες που επικρατούσαν, τον ανάγκασαν να εγκαταλείψει το σχολείο στην Δ΄ τάξη του δημοτικού για να εργαστεί. Είναι περισσότερο γνωστός ως λογοτέχνης και υπάρχουν πολύ λίγα στοιχεία για το ζωγραφικό του έργο. Το τοπίο και οι άνθρωποι αποτελούν πηγή έμπνευσης για τον καλλιτέχνη. Οι προσωπογραφίες είναι ένα θέμα που του άρεσε πολύ να ζωγραφίζει. Στις προσωπογραφίες καταφέρνει να δείξει τον ιδιαίτερο χαρακτήρα του κάθε προσώπου που ζωγραφίζει. Στα τοπία του παρουσιάζονται ρεαλιστικά χρώματα και σχήματα ενός φυσικού τοπίου αφού τα ζωγράφιζε έξω στη φύση.